Tiivistelmä Euroopan tietosuojavaltuutetun lausunnosta, joka koskee Euroopan unionin ja Mauritiuksen tasavallan välisen kalastuskumppanuussopimuksen täytäntöönpanoa koskevan pöytäkirjan allekirjoittamista, väliaikaista soveltamista ja tekemistä

(2022/C 440/07)

(Koko lausunto on luettavissa englanniksi, ranskaksi ja saksaksi Euroopan tietosuojavaltuutetun verkkosivustolla https://edps.europa.eu)

Neuvosto valtuutti 28. päivänä syyskuuta 2021 komission aloittamaan neuvottelut Mauritiuksen tasavallan kanssa EU:n ja Mauritiuksen tasavallan välillä vuonna 2014 tehdyn kalastuskumppanuussopimuksen täytäntöönpanoa koskevan uuden pöytäkirjan tekemisestä. Neuvottelut saatiin menestyksekkäästi päätökseen, ja sopimuksen täytäntöönpanoa koskeva uusi pöytäkirja parafoitiin 7. toukokuuta 2022. Pöytäkirja on voimassa neljä vuotta.

Euroopan tietosuojavaltuutettua kuullaan nyt pöytäkirjan allekirjoittamista ja pöytäkirjan tekemistä koskevista komission ehdotuksista. Euroopan tietosuojavaltuutettu pitää myönteisenä sitä, että pöytäkirjaluonnokseen on sisällytetty tietosuojaa koskeva 15 artikla, jolla vahvistetaan rekisteröityjen suojan tasoa. Tietosuojavaltuutettu on erityisen tyytyväinen selvennykseen, jonka mukaan tietoja käytetään yksinomaan sopimuksen täytäntöönpanoon ja jonka mukaan henkilötietoja ei saa säilyttää pidempään kuin on tarpeen siihen tarkoitukseen, jota varten henkilötiedot on annettu. Euroopan tietosuojavaltuutettu suosittelee kuitenkin hyödyntämään (EU:n ja Mauritiuksen tasavallan edustajista koostuvaa) sekakomiteaa tietosuojatakeiden täsmentämiseksi sekä asianmukaisten suojatoimien, täytäntöönpanokelpoisten rekisteröityjen oikeuksien ja tehokkaiden oikeussuojakeinojen vahvistamiseksi, jotta henkilötietoja voidaan luovuttaa yleisen tietosuoja-asetuksen (1) ja EU:n tietosuoja-asetuksen (2) mukaisesti.

1. JOHDANTO

1. Euroopan komissio, jäljempänä ’komissio’, antoi 16 päivänä syyskuuta 2022 — ehdotuksen neuvoston päätökseksi Euroopan unionin ja Mauritiuksen tasavallan välisen kalastuskumppanuussopimuksen täytäntöönpanoa koskevan pöytäkirjan (2022–2026) allekirjoittamisesta unionin puolesta ja sen väliaikaisesta soveltamisesta, jäljempänä ’pöytäkirjan allekirjoittamisehdotus’ — ehdotuksen neuvoston päätökseksi Euroopan unionin ja Mauritiuksen tasavallan välisen kalastuskumppanuussopimuksen täytäntöönpanoa koskevan pöytäkirjan (2022–2026) tekemisestä, jäljempänä ’pöytäkirjan tekemisehdotus’ sekä — ehdotuksen neuvoston asetukseksi Euroopan unionin ja Mauritiuksen tasavallan välisen kalastuskumppanuussopimuksen täytäntöönpanopöytäkirjan (2022–2026) mukaisten kalastusmahdollisuuksien jakamisesta, jäljempänä ’asetusehdotus’.

2. Pöytäkirjan allekirjoittamisehdotuksen tavoitteena on hyväksyä Euroopan unionin ja Mauritiuksen välisen kalastuskumppanuussopimuksen täytäntöönpanoa koskevan pöytäkirjan (2022–2026), jäljempänä ’pöytäkirjaluonnos’, allekirjoittaminen unionin puolesta SEUT-sopimuksen 43 artiklan 2 kohdan sekä 218 artiklan 5 kohdan mukaisesti ( 3 )

3. Pöytäkirjan tekemisehdotuksen tavoitteena on hyväksyä pöytäkirjaluonnos SEUT-sopimuksen 43 artiklan 2 kohdan sekä 218 artiklan 6 kohdan a ja v alakohdan ja 7 kohdan mukaisesti ( 4 )

5. Asetusehdotuksen tavoitteena on jakaa pöytäkirjaluonnoksen nojalla vahvistetut kalastusmahdollisuudet EU:n jäsenvaltioiden kesken ( 7 )

6. Tämä Euroopan tietosuojavaltuutetun lausunto on annettu vastauksena komission 23. syyskuuta 2022 EU:n tietosuoja-asetuksen 42 artiklan 1 kohdan mukaisesti järjestämään kuulemiseen, joka koskee pöytäkirjan allekirjoittamisehdotusta ja tekemisehdotusta. Asetusehdotus toimitettiin Euroopan tietosuojavaltuutetulle ainoastaan tiedoksi. Tietosuojavaltuutettu pitää myönteisenä, että pöytäkirjan allekirjoittamisehdotuksen johdanto-osan 11 kappaleessa ( 8 ) ja pöytäkirjan tekemisehdotuksen johdanto-osan 5 kappaleessa viitataan tähän kuulemiseen. Tietosuojavaltuutettu panee myös tyytyväisenä merkille, että tietosuojavaltuutettua kuultiin pöytäkirjaluonnoksesta ensin epävirallisesti EU:n tietosuoja-asetuksen johdanto-osan 60 kappaleen mukaisesti.

5. PÄÄTELMÄT

22. Edellä esitetyn perusteella Euroopan tietosuojavaltuutettu suosittaa (1) hyödyntämään sekakomiteaa pöytäkirjaluonnoksen 15 artiklan tietosuojavaatimusten täsmentämiseksi. Tavoitteena olisi erityisesti oltava pöytäkirjaluonnokseen lisättävä selkeä maininta käsiteltävistä henkilötietoluokista ja tietojen säilytysajasta sekä velvoite anonymisoida jäljellä olevat henkilötiedot tietyn ajan kuluttua. (2) hyödyntämään sekakomiteaa asianmukaisten suojatoimien, täytäntöönpanokelpoisten rekisteröityjen oikeuksien ja tehokkaiden oikeussuojakeinojen vahvistamiseksi, jotta henkilötietoja voidaan luovuttaa yleisen tietosuoja-asetuksen ja EU:n tietosuoja-asetuksen mukaisesti. Euroopan tietosuojavaltuutettu suosittelee, että komissio ottaa tässä yhteydessä asianmukaisesti huomioon Euroopan tietosuojaneuvoston suuntaviivoissa 2/2020 asetuksen (EU) 2016/679 46 artiklan 2 kohdan a alakohdan ja 46 artiklan 3 kohdan b alakohdan soveltamisesta henkilötietojen siirtämisessä ETA-alueen ja sen ulkopuolisten viranomaisten ja julkisten elinten välillä.

Bryssel, 24. lokakuuta 2022. Wojciech Rafał WIEWIÓROWSKI

(1) Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä ja tällaisten tietojen vapaasta liikkuvuudesta sekä direktiivin 95/46/EY kumoamisesta (Yleinen tietosuoja-asetus) (EUVL L 119, 4.5.2016, s. 1).

(2) Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta henkilötietojen käsittelyssä unionin toimielimissä, elimissä ja laitoksissa sekä näiden henkilöiden vapaasta liikkuvuudesta tiedot sekä asetuksen (EY) N:o 45/2001 ja päätöksen N:o 1247/2002/EY kumoaminen (EUVL L 295, 21.11.2018, s. 39).

(3) Pöytäkirjan allekirjoittamisehdotuksen 1 artikla.

(4) Pöytäkirjan tekemisehdotuksen 1 artikla.

(5) Pöytäkirjaluonnoksen 2 artiklan 1 kohta.

(6) Euroopan unionin ja Mauritiuksen tasavallan välinen kalastuskumppanuussopimus (EUVL L 79, 18.3.2014, s. 3), https://eur-lex.europa.eu/legal-content/EN/ALL/?uri=uriserv%3AOJ.L_.2014.079.01.0003.01.ENG

(7) Asetusehdotuksen 1 artikla.

(8) Tietosuojavaltuutettu panee merkille, että pöytäkirjan allekirjoittamisehdotuksen johdanto-osan 11 kappaleessa viitataan Euroopan tietosuojavaltuutetun lausuntoon (advice), kun taas pöytäkirjan tekemisehdotuksen johdanto-osan 5 kappaleessa viitataan Euroopan tietosuojavaltuutetun lausuntoon (opinion). Oikea englanninkielinen sanamuoto on ”opinion”.